b'\n_START_ARTICLE_\nTaper\n_START_PARAGRAPH_\nDet finnes flere betydninger av substantivet taper. I alminnelig forstand er det en benevnelse for den tapende part i et spill, en konkurranse eller liknende. I overf\xc3\xb8rt betydning blir ordet etter denne definisjonen ogs\xc3\xa5 ofte brukt som skjellsord, og inneb\xc3\xa6rer da p\xc3\xa5standen at noen ikke lykkes med det de har gjort eller vil gj\xc3\xb8re._NEWLINE__NEWLINE_Ordet brukes i \xc3\xb8kende grad ogs\xc3\xa5 om og av personer som av ulike \xc3\xa5rsaker har kommet d\xc3\xa5rlig ut i livet. Stiftelsen Rettferd for taperne ble opprettet i 1993 og har som form\xc3\xa5l \xc3\xa5 bist\xc3\xa5 taperne i samfunnet. De st\xc3\xb8rste og mest omtalte tapergruppene omfatter krigsbarn, barnehjemsbarn, mobbeofre og personer med l\xc3\xa6revansker.'